นายกรัฐมนตรี ตรวจเยี่ยมการพัฒนาชุมชนริมคลองเปรมประชากร พร้อมยกเสาเอกชุมชนประชาร่วมใจ 2
นายกรัฐมนตรี ตรวจเยี่ยมการพัฒนาชุมชนริมคลองเปรมประชากร พร้อมยกเสาเอกชุมชนประชาร่วมใจ 2พลเอกประยุทธ์ จันทร์โอชา นายกรัฐมนตรี ลงพื้นที่เพื่อตรวจเยี่ยมการดำเนินโครงการพัฒนาที่อยู่อาศัยชุมชนริมคลองเปรมประชากร โดยลงเรือที่ท่าเรือวัดเสมียนนารี เขตจตุจักร กทม. ไปยังชุมชนประชาร่วมใจ 2 เขตจตุจักร กทม. พร้อมทั้งเป็นประธานในพิธียกเสาเอกชุมชนประชาร่วมใจ 2 “คืนบ้านใหม่ให้พี่น้อง คืนสายคลองให้ส่วนรวม” และมอบสัญญาเช่าที่ดินราชพัสดุเนื้อที่ 10 ไร่เศษ ใบอนุญาตก่อสร้างบ้าน 210 หลัง และมอบเครื่องอุปโภคบริโภคที่จำเป็นนายกรัฐมนตรี กล่าวว่า โครงการนี้เป็นการพัฒนาคุณภาพชีวิตประชาชนริมคลองเปรมประชากรให้ดียิ่งขึ้น และส่งต่ออนาคตสู่ลูกหลาน ให้มีที่อยู่อาศัยที่มั่นคงปลอดภัยและถูกกฏหมาย ตลอดจนลดตวามแออัด ซึ่งเป็นชุมชนแรกของริมคลองเปรมประชากรที่รัฐบาลจะเริ่มก่อสร้างบ้านให้ทั้งสิ้น 210 ครัวเรือน ตามแผนแม่บทแห่งชาติ ภายใต้การบูรณาการร่วมกันของหลายหน่วยงาน ที่มุ่งหวังจะดูแลประชาชนแบบครบวงจร โดยนอกจากพัฒนาที่อยู่อาศัยแล้ว ต้องยกระดับและส่งเสริมการสร้างอาชีพและรายได้ให้แก่ประชาชน เพื่อสร้างโอกาสที่ดีต่อไป ในการนี้ขอความร่วมมือประชาชนร่วมมือร่วมใจดูแลรักษาคูคลองและสิ่งแวดล้อม รวมถึงขับเคลื่อนประเทศ ขณะเดียวกันยืนยันรัฐบาลจะขยายโครงการไปสู่จังหวัดต่างๆ เพื่อพัฒนาชนบทให้เป็นสังคมเมือง เพื่อที่ชาวบ้านจะได้อยู่ในพื้นที่ไม่ต้องมาแออัดในกรุงเทพมหานครเพียงอย่างเดียวนายกรัฐมนตรี เชื่อมั่นว่าโครงการนี้จะเป็นก้าวสำคัญ และส่งเสริมความเชื่อมั่นให้ประชาชนมีที่อยู่อาศัยที่มั่นคงตลอดไป